It
ende gielijs oft sijn sone moet den man sijn dachue
betalen ende die wynne moet gielijse oft zijne
sone drie dagen te vore laten weten waneer
hij mergelen wilt Ende die wynne sal tweewerf
tsjaers zijn mest uter messien vueren ende alsoe
wel vuere opt lant dat verre leyt als dat bij leyt
lants meesten proffijte Ende die wynne sal
allet stroo dat op dlant wassen sal te meste keen
sonder enich dair af te vercoopen It es vorweerde
dat die wynne alle die hoven reenigen pasturaigen
en alle ande heymigen in zijnen afscheyden wel
ende redelijck beheymt laten sal ende dair grechten
sijn die geruymt moete zijn het zij in velden oft
in beempden ruymen sal ende desgelijcx wegen
die gemaict moeten zijn oft geruymt sal die
wynne ruymen ende maten sonder des voirs gielijs
cost oft zijns soens It die wynne sal betalen
alle jare den heen thiems die uuyter voirs erve
gaet gedragen tusschen de v ende vi st metten
vlasse ende omtr i mol haven sonder gielijse oft
zijnen sone dair schade oft last af te hebben ende
oft dair cost oft last af quame dat soude sijn te schade
ende te laste vand voirs wynne sonder gielijse
oft zijnen sone dair yet af te cortten aen die pachtinge
It es vorweerde ende ondersproken dat die voirgenoemde
wynne betalen sal alle jare den erfpacht ende rente
uuyt den voirs hove gaende sonder gielijs oft sijns
soens schade Ende gielijs oft thomaes sijn sone sullen
den wynne dat afcortten aende pachtinge It noch
is vorweerde ofter enige schade quame aen die vruchte
opt velt staende opte gelabourde couten van viere
dat uuyter lucht compt geheete blixeme dat dan
die wynne sal laten weten gielisse oft zijne sone
bynnen drie dagen nae die tempeeste Ende aen